b"\n_START_ARTICLE_\nAl-Qabisi\n_START_PARAGRAPH_\nAbu al-Saqr Abd al-Aziz Ibn Uthman Ibn Ali al-Qabisi l-Mawsili, secara umumnya dikenali sebagai Al-Qabisi, (diLatinkan sebagai Alchabitius atau Alcabitius), dan kadang-kala dikenali sebagai Alchabiz, Abdelazys, Abdilaziz (bahasa Arab: 'Abd al-Az\xc3\xaez, \xd8\xb9\xd8\xa8\xd8\xaf\xd8\xa7\xd9\x84\xd8\xb9\xd8\xb2\xd9\x8a\xd8\xb2), (meninggal dunia pada 967) ialah seorang ahli nujum dan ahli matematik Arab.\n_START_SECTION_\nHayat\n_START_PARAGRAPH_\nAl-Qabisi tinggal di Aleppo. Beliau berkhidmat dengan Sayf al-Dawlah. Beliau meninggal dunia pada tahun 967.\n_START_SECTION_\nKarya\n_START_PARAGRAPH_\nAl-Qabisi paling dikenali dengan karyanya mengenai ilmu nujum kehakiman, Introduction to the Art of Judgments of the Stars. Karya ini didekikasikan kepada Amir Aleppo, Sayf al-Dawlah, dan dapat bertahan dalam sekurang-kurangnya 25 buah manuskrip berbahasa Arab, dan lebih daripada 200 buah manuskrip terjemahan dalam bahasa Latin, dengan 12 buah edisi cetakan Latin antara 1473 dan 1521. Teks berbahasa Arabnya diterjemahkan ke dalam bahasa Latin sekurang-kurangnya tiga kali yang mengundang beberapa ulasan dan kemudiannya diterjemahkan ke bahasa-bahasa Eropah yang lain. Pada kurun ke-12 ia diterjemahkan oleh Johannes Hispalensis. Pada 1512 ia diterbitkan oleh Melchiorre Sessa di Venice. Salinan tahun 1473 dan lain-lain sehingga tahun 1521, menonjolkan penulisan tentang al-Qabisi oleh John dari Saxony."